// நினைவூட்டு 2 // // மிக மிக அவசரம் //

வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.2652/ஆ1/2021, நாள் 07.10.2021

- - -

|  |  |
| --- | --- |
| பொருள் : | பள்ளிக்கல்வி – தமிழ்நாடு அறிவியல் தொழில் நுட்ப மையம் – புத்தாக்க அறிவியல் ஆய்வுமானக் விருது 2021-2022 – இந்த ஆண்டிற்கான புதிய பதிவுகள் பதிவு செய்ய கோருதல் - சார்பு. |
| பார்வை : | 1. பள்ளிக் கல்வி இணை இயக்குநரின் (நாட்டுநலப்பணி ) செயல்முறைகள் ந.க.எண்.0315911/எம்/இ2/2021, நாள் 24.08.2021 |
|  | 1. சென்னை, தமிழ்நாடு அறிவியல் மற்றும் தொழில்நுட்ப துறை , நிர்வாக இயக்குநரின் கடித எண்.21101/P1/2021. நாள் 13.08.2021 |

- - -

வேலூர் மாவட்டம், அனைத்து பள்ளிகளில் பயிலும் 6 முதல் 10ம் வகுப்பு வரை பயிலும் மாணவர்களை, இளம் வயதிலேயே அறிவியல்பால் ஈர்க்கும் திட்டத்தின்படி INSPIRE விருது திட்டமாகும். (INSPIRE MANAK AWARD SCHEME) இத்திட்டம், இந்திய அரசின் அறிவியல் தொழில் நுட்பத் துறையின் மூலம் இந்தியா முழுவதும் செயல்படுத்தப்பட்டு வருகிறது. தமிழகத்தில் புத்தாக்க அறிவியல் ஆய்வு விருது பணிகளை தமிழ்நாடு அறிவியல் தொழில் நுட்ப மையம், நம் பள்ளிக் கல்வித் துறையின் கனிவான ஒத்துழைப்புடன் நிறைவேற்றி வருகிறது.

எனவே, 06ஆம் வகுப்பு முதல் 10ஆம் வகுப்பு வரை பயிலும் இளம் மாணவர்களில், அறிவியல் ஆர்வம் உள்ள மாணவர்களை கண்டறிந்து ஊக்கப்படுத்துவது, பள்ளி தலைமையாசிரியரின் கடமையாகும்.

எனவே, இதற்கான பதிவுகளையும், வழிகாட்டு நெறிமுறைகளையும், தெரிந்து கொள்ளவும், பதிவு செய்யவும் இணையதள முகவரி

|  |
| --- |
| www.inspireawards-dst.gov.in |

பதிவு செய்வதற்கான கடைசி நாள் 15.10.2021

இதுவரை வேலூர் மாவட்டத்தில் மாணவர்கள் விவரங்களை எந்த பள்ளியும் பதிவு செய்ய வில்லை. எனவே, இக்கடிதம் கண்ட உடன் பள்ளிக்கு 5 மாணவர்கள் வீதம் உடனடியாக பதிவு செய்யும்படி அனைத்து வகை நடுநிலை, உயர் மற்றும் மேல்நிலைப் பள்ளித் தலைமை ஆசிரியர்கள் மற்றும் மெட்ரிக் பள்ளி முதல்வர்கள் கேட்டுக் கொள்ளப்படுகிறார்கள். மேலும், வேலூர் மாவட்டத்தில் உள்ள தலைமையாசிரியர்கள் பார்வை 2ல் உள்ள அறிவியல் தொழில்நுட்ப துறை நிர்வாக இயக்குநரின் (இணைப்பு) கடிதத்தில் உள்ள செயல்முறைகளை பின்பற்றி, 06 முதல் 10ம் வகுப்பு வரை பயிலும் மாணவர்களை அதிக அளவில் கருத்துக்களை பதிவு செய்யுமாறு கேட்டுக் கொள்ளப்படுகிறார்கள்.

இணைப்பு :

தமிழ்நாடு அறிவியல் தொழில் நுட்பத் துறை

நிர்வாக இயக்குநரின் வழிகாட்டு நெறிமுறைகள் முதன்மைக்கல்விஅலுவலர்,

வேலூர்.

பெறுநர்

1. தலைமை ஆசிரியர்கள் / தாளாளர்கள்/ முதல்வர்கள்,

அரசு / நிதியுதவி/ மெட்ரிக்/ மேல்நிலை. உயர்நிலை, நடுநிலைப்பள்ளிகள்

வேலூர் மாவட்டம்

நகல்

1. சென்னை, பள்ளிக் கல்வி ஆணையர் அவர்களுக்கு தகவலுக்காக பணிந்தனுப்பப்படுகிறது
2. சென்னை-6, தமிழ்நாடு பள்ளிக்கல்வி இணை இயக்குநர் (நாட்டு நலப்பணி திட்டம்) அவர்களுக்கு பணிந்தனுப்பப்படுகிறது.
3. மாவட்டக் கல்வி அலுவலர் வேலூர் மாவட்டம் – தொடர் நடவடிக்கையின் பொருட்டு
4. வட்டாரக் கல்வி அலுவலர்கள், வேலூர் மாவட்டம் – தொடர் நடவடிக்கையின் பொருட்டு